Det egentlig VM (også kaldet "A-VM" eller "Top Division") blev af afviklet i [[Sverige]] og [[Finland]] i perioden [[3. maj|3.]] – [[19. maj]] [[2013]]. Det var andet år i træk at [[Sverige]] og [[Finland]] delte værtskabet, men i modsætning til [[VM i ishockey 2012|året før]] var svenskerne denne gang hovedværtsland, hvilket betød, at de fire afsluttende kampe blev spillet i [[Stockholm]]. De øvrige kampe var som [[VM i ishockey 2012|året før]] fordelt med én indledende gruppe og to kvartfinaler i hvert værtsland. Turneringen havde deltagelse af 16 hold: de 14 bedst placerede hold ved [[VM i ishockey 2012|VM 2012]] samt de to oprykkere fra [[VM i ishockey 2012#1.division|VM i 1. division gruppe A i 2012]], [[Sloveniens ishockeylandshold|Slovenien]] og [[Østrigs ishockeylandshold|Østrig]].
Sport Kultur